ROMÂNIA                                                                                                         Se aprobă,

JUDEŢUL TIMIŞ                                                                                                  

MUNICIPIUL TIMIŞOARA                                                                              PRIMAR
DIRECŢIA DEZVOLTARE



   
Serviciul Proiecte cu Finanţare Internaţională


Dr. ing. GHEORGHE CIUHANDU

Nr. SC2012-
REFERAT
privind modificarea Hotărârii Consiliului Local al Municipiului Timişoara nr. 235/28.06.2011 privind aprobarea proiectului “Centru regional de competenţe şi dezvoltare a furnizorilor în sectorul automotive”, a Documentaţiei tehnico-economice şi a Analizei cost-beneficiu, precum şi a cheltuielilor legate de proiect ce revin Municipiului Timişoara, în vederea accesării fondurilor nerambursabile prin Programul Operaţional Regional 2007-2013 aferent Axei prioritare 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere”
Obiectivul strategic al Programului Operaţional Regional constă în sprijinirea unei dezvoltări economico-sociale durabile şi echilibrate teritorial, a tuturor regiunilor României, potrivit nevoilor şi resurselor specifice, cu accent pe sprijinirea dezvoltării durabile a polilor urbani de creştere, îmbunătăţirea mediului de afaceri şi a infrastructurii de bază, pentru a face din regiunile României locuri atractive pentru investiţii.
Axa prioritară 1 „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere” are ca scop creşterea calităţii vieţii şi crearea de noi locuri de muncă, prin reabilitarea infrastructurii urbane, inclusiv a serviciilor sociale, precum şi prin dezvoltarea serviciilor de sprijinire a afacerilor şi a antreprenoriatului.

Municipiul Timişoara este membru fondator din anul 2007 al Clusterului regional Automotivest, reţea care a coagulat un nucleu de întreprinderi şi universităţi active în domeniul construcţii de maşini/automotive şi care are ca misiune facilitarea creşterii competitivităţii pe piaţă a membrilor reţelei de tip „cluster” din Regiunea de Vest, pentru industria automotive. Astfel, s-au creat premisele pentru o investiţie strategică de sprijinire a acestui sector, în vederea generării unor servicii care să influenţeze în mod direct creşterea competenţelor întreprinderilor din regiune, care se află în lanţul de furnizori al sectorului automotive internaţional, sau care intenţionează să intre în acest sistem. 
Pe teritoriul Polului de creştere sunt localizate peste 60 de întreprinderi din sectorul automotive, atât companii multinaţionale, cât şi firme româneşti, cu un portofoliu extins de produse. În vederea creşterii competitivităţii întreprinderilor româneşti şi a stimulării companiilor multinaţionale pentru a-şi menţine unităţile de producţie în zona Polului de creştere sunt necesare investiţii ce vizează dezvoltarea furnizorilor locali, inclusiv prin realizarea infrastructurilor de sprijin a afacerilor care să asigure accesul întreprinderilor la anumite facilităţi, la costuri substanţial reduse. 
Crearea unui centru de competenţe şi dezvoltare a furnizorilor, cu 3 componente: academie de training automotive, portofoliu de consultanţă pentru furnizori şi laborator pentru utilizarea colaborativă de echipamente specializate va contribui la:
- Creşterea numărului şi a competenţelor furnizorilor locali în domeniul automotive;

- Valorificarea şi adaptarea potenţialului de training şi formare al universităţilor în domeniul construcţii de maşini/automotive la nevoile întreprinderilor;

- Implementarea de servicii cu valoare adăugată în beneficiul întreprinderilor din sector
In vederea  realizării acestui obiectiv se intenţionează atragerea de fonduri europene, astfel în Planul Integrat de Dezvoltare al Polului de Creştere Timişoara a fost inclus proiectul „Centru regional de competenţe şi dezvoltare a furnizorilor în sectorul automotive”, proiect ce contribuie la dezvoltarea economică a zonei Polului de creştere prin sprijinirea unuia dintre cele mai dezvoltate sectoare economice la nivel regional, şi anume automotive şi construcţii de maşini. Proiectul urmează a fi depus în cadrul Programul Operaţional Regional 2007-2013 aferent Axei prioritare 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere, în vederea finanţării. Fondurile structurale constituie, aşadar, o oportunitate în găsirea surselor financiare necesare pentru realizarea unui Centru regional de competenţe şi dezvoltare a furnizorilor în sectorul automotive.
Proiectul se încadrează în categoria de operaţiuni b) Dezvoltarea durabilă a mediului de afaceri şi este inclus în Planul Integrat de Dezvoltare al “Polului de creştere Timişoara” în cadrul obiectivul 1. Dezvoltarea economică durabilă pe baza industriilor care utilizează înaltă tehnologie, a informaticii, telecomunicaţiilor şi serviciilor creative, politica 1.1. Crearea unui mediu de afaceri atractiv, stabil şi inovativ, programul 1.1.1. Realizarea  infrastructurilor de susţinere a afacerilor.

Beneficiarul investiţiei „Centru regional de competenţe şi dezvoltare a furnizorilor în sectorul automotive” este Municipiul Timişoara, iar acest centru va fi amplasat în Parcul Industrial Freidorf, C.F. nr. 430927 
Având în vedere faptul că pe perioada evaluării tehnico financiare a proiectului „Centru regional de competenţe şi dezvoltare a furnizorilor în sectorul automotive” , o parte din cheltuielile eligibile au fost considerate cheltuieli neeligibile , iar raportul acestor cheltuieli în cadrul bugetului proiectului menţionat mai sus, s-au modificat, propunem modificarea Hotărârii Consiliului Local nr. 235 din data: 28.06.2011.
Având în vedere cele menţionate mai sus,





     Propunem următoarele:
1.  Modificarea art. 1  din Hotărârea Consiliului Local al Municipiului Timişoara  nr. 235/28.06.2011 privind  aprobarea proiectului „Centru regional de competenţe şi dezvoltare a furnizorilor în sectorul automotive, articol care va avea următorul conţinut:

„Se aprobă proiectul “Centru regional de competenţe şi dezvoltare a furnizorilor în sectorul automotive” în valoare totală de 12.625.307,36 lei (T.V.A. inclusă), în vederea accesării fondurilor nerambursabile prin Programul Operaţional Regional 2007-2013, Axa prioritară 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. - „Planuri integrate de dezvoltare urbană”, Sub-domeniul: Poli de creştere”
2.  Modificarea Anexei care face parte integranta din  Hotărârea Consiliului Local al Municipiului Timişoara nr.235/28.06.2011 privind aprobarea proiectului „Centru regional de competenţe şi dezvoltare a furnizorilor în sectorul automotive”  prin care se  aprobă Documentaţia tehnico-economică şi Analiza cost-beneficiu în vederea realizării proiectului “Centru regional de competenţe şi dezvoltare a furnizorilor în sectorul automotive”, elaborate de către S.C. ”ATELIERELE ARHITECH” S.R.L., cu principalii Indicatori tehnico-economici ai proiectului, conform Anexa 1 la prezenta Hotărâre a Consiliului Local, parte integrantă a hotarârii.
3. Modificarea art.3 din Hotărârea Consiliului Local al Municipiului Timişoara nr.235/28.06.2011 privind aprobarea proiectului „Centru regional de competenţe şi dezvoltare a furnizorilor în sectorul automotive”, articol care va avea următorul conţinut:
Se aprobă alocarea în bugetul local a:
· sumei de 5.286.946,69 lei (fără T.V.A.), reprezentând contribuţia proprie a Municipiului Timişoara la cofinanţarea proiectului din bugetul local, alcătuită din:

a) contribuţia  Municipiului Timişoara la cheltuieli eligibile reprezentând  minim 50% din valoarea eligibilă a proiectului, în sumă de 4.906.255,43 lei;
b) contribuţia Municipiului Timişoara  reprezentând cheltuielile neeligibile aferente  proiectului, în sumă de  380.691,26 lei;

4. Modificarea art. 4 din Hotărârea Consiliului Local al Municipiului Timişoara  nr. 235/28.06.2011 privind aprobarea proiectului „Centru regional de competenţe şi dezvoltare a furnizorilor în sectorul automotive”, articol care va avea următorul conţinut:

Art. 4: (1) Se aprobă alocarea din bugetul local a sumei de 5.632.515,25 , alcătuită din:

a) T.V.A. aferentă proiectului în sumă de 2.432.105,25 lei;

b) Avansul necesar implementării optime a proiectului în sumă de 3.200.410 lei .

            (2) T.V.A. aferentă cheltuielilor eligibile, precum şi avansul necesar implementării optime a proiectului vor fi rambursate de Autoritatea de Management pentru Programul Operaţional Regional 2007-2013, conform legislaţiei în vigoare în condiţiile rambursării/decontărilor ulterioare.

